Мари Луизе Кашниц
Едно стихотворение

Превод от немски: Венцеслав Константинов, —

chitanka.info

Едно стихотворение, направено от думи.

Откъде пристигат думите?

От дълбеите като мокрици,

От майските шубраци като цветове,

От пожара като звуци,

Каквото ми се падне, взимам го,

Да я среша срещу косъма,

Да я съеша противоестествено,

Да я острижа чак до голо,

Да я умия в луга,

Моята дума

Моят гълъб, моят пришелец,

От устните разкъсан,

От дъха съборен,

В плаващите пясъци изписан

Със себеподобни

С несебеподобни

Стих след стих,

Моята лична пустиня

Стих след стих

Моят рай.

1962

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.